A pink ribbon and a bottle

Description automatically generated with medium confidence

**Δελτίο Τύπου**5 Ιουνίου 2024

# **Greece Race for the Cure® 2024: Οι εγγραφές άνοιξαν!**

**Το Greece Race for the Cure®, ο αγώνας-θεσμός ενάντια στον καρκίνο του μαστού, επιστρέφει για 16η χρονιά την Κυριακή 29 Σεπτεμβρίου.** Με αφετηρία **το Ζάππειο, δύο νέες διαδρομές** στο κέντρο της Αθήνας και με **δυνατότητα απομακρυσμένης συμμετοχής** από **όπου κι αν βρισκόμαστε,** θα είμαστε για ακόμα μια χρονιά

«**Μαζί πιο δυνατοί από τον καρκίνο του μαστού**».

Το Greece Race for the Cure® πραγματοποιείται από τον **Πανελλήνιο Σύλλογο Γυναικών με Καρκίνο Μαστού «Άλμα Ζωής» σε συνδιοργάνωση με τον Οργανισμό Πολιτισμού, Αθλητισμού και Νεολαίας του Δήμου Αθηναίων (ΟΠΑΝΔΑ)**, με την έγκριση της οργάνωσης **Think Pink Europe®** και είναι η δεύτερη μεγαλύτερη διοργάνωση Race for the Cure® παγκοσμίως, ευαισθητοποιώντας χιλιάδες κόσμου για τον καρκίνο του μαστού κάθε χρόνο.

## **Εγγραφές: www.greecerace.gr**

Οι εγγραφές για το 16ο Greece Race for the Cure® άνοιξαν και πραγματοποιούνται **αποκλειστικά διαδικτυακά** **εδώ:** [**https://greecerace.gr/greece-race-for-the-cure-registrations/**](https://greecerace.gr/greece-race-for-the-cure-registrations/)

* **Αγώνας δρόμου 5 χιλιομέτρων :** Εκκίνηση 9.30 πμ, Ζάππειο/ Εγγραφή:10€.  
  Οι εγγραφές για τον αγώνα δρόμου θα ολοκληρωθούν στις 19/09 ή με τη συμπλήρωση 10.000 δρομέων.
* **Περίπατος 2 χιλιομέτρων:** Εκκίνηση 10.30 πμ, Ζάππειο / Εγγραφή: 8€  
  Οι εγγραφές για τον περίπατο θα ολοκληρωθούν στις 22/09 ή με τη συμπλήρωση 35.000 συμμετεχόντων.
* **Digital Συμμετοχή:** Mαζί, όπου κι αν βρισκόμαστε. Συμμετέχουμε στη διοργάνωση απομακρυσμένα και αφήνουμε το δικό μας αποτύπωμα ενάντια στον καρκίνο του μαστού μέσα από τα social media / Εγγραφές για τη digital συμμετοχή ως τις 17/09 / Εγγραφή: 8€.

Σε κάθε εγγραφή περιλαμβάνεται το συλλεκτικό t-shirt της διοργάνωσης και chip χρονομέτρησης για τους δρομείς.

## **Πληροφορίες διοργάνωσης**

* **Ημερομηνία: Κυριακή 29 Σεπτεμβρίου**
* **Έναρξη διοργάνωσης: 8.30 πμ**
* **Σάββατο 28 Σεπτεμβρίου - Ημέρα Προαγωγής Υγείας (12μμ-6μμ)**: Δωρεάν δράσεις για μικρούς & μεγάλους & Συμβολική φωταγώγηση του Ζαππείου στις 10μμ

## **Γιατί να πάρουμε μέρος**

* Γιατί το Greece Race for the Cure® είναι μια γιορτή για τη ζωή!
* Για να αναγνωρίσουμε τη δύναμη των γυναικών που έχουν βιώσει τον καρκίνο του μαστού.
* Για να διαδώσουμε μαζί το μήνυμα της ευαισθητοποίησης σε όλη την Ελλάδα και τον κόσμο.
* **Γιατί μέσα από την διοργάνωση έχουμε ουσιαστικό αντίκτυπο ενάντια στον καρκίνο του μαστού, όλο τον χρόνο.** Με κάθε μας συμμετοχή χρηματοδοτούμε [**προγράμματα του Συλλόγου «Άλμα Ζωής»**](https://greecerace.gr/nea/%cf%80%cf%81%ce%bf%ce%b3%cf%81%ce%ac%ce%bc%ce%bc%ce%b1%cf%84%ce%b1-%cf%84%ce%bf%cf%85-2024-%cf%80%ce%bf%cf%85-%cf%87%cf%81%ce%b7%ce%bc%ce%b1%cf%84%ce%bf%ce%b4%ce%bf%cf%84%ce%bf%cf%8d%ce%bd%cf%84%ce%b1/)για τη στήριξη και ενδυνάμωση των ασθενών, τη διεκδίκηση των δικαιωμάτων τους και την προαγωγή της πρόληψης και έγκαιρης διάγνωσης.

**Με κάθε μας βήμα, μαζί, πιο δυνατοί από τον καρκίνο του μαστού.**

**Περισσότερες πληροφορίες:** [**www.greecerace.gr**](http://www.greecerace.gr)

